***GRAD OTOK***

***UPRAVNI ODJEL ZA KOMUNALNO GOSPODARSTVO I PRAVNE POSLOVE***

***PREDMET: Obrazloženje Prijedloga Odluke o izmjeni Odluke o načinu pružanja usluge sakupljanja komunalnog otpada na području Grada Otoka, dostavlja se.***

*Gradsko vijeće Grada Otoka donijelo je 7. ožujka 2022. godine Odluku o načinu pružanja javne usluge sakupljanja komunalnog otpada na području Grada Otoka, i odluka je objavljena u Službenom vjesniku Grada Otoka br. 2/2022.*

*Navedenom Odlukom, člankom 16., utvrđeno je da se cijena minimlane javne usluge na području Grada Otoka za korisnike javne usluge razvrstane u kategoriju kućanstvo određuje u mjesečnom iznosu od 56,64 kune bez PDV – a odnosno 64,00 kune s PDV – om.*

*Isto je utvrđeno i za kategoriju korisnika koja nisu razvrstana u kategoriju kućanstvo.*

*Člankom 17. Navedene Odluke je utvrđeno da se korisniku usluge kategorije kućanstvo, podkategorije obiteljske kuće, koja kompostira biootpad, cijena minimalne usluge unamjuje sa 31,25 % mjesečno, a budući da gotovo sve obiteljske kuće kompostiraju biootpad, cijena minimalne javne usluge za kategorije kućanstvo trenutno iznosi 44,00 kune mjesečno, s PDV – om.*

*Zbog prislinog prestanka deponiranja komunalnog otpada u Vukovaru, komunalno društvo Vranjevo d.o.o. moralo je pronaći nove lokacije za deponiranje komunalnog otpada te je. sklopilo ugovore o deponiranju komunalnog otpada sa trgovačkim društvima iz Županje i Đakova, uz cijenu deponiranja od 70,00 eura po toni, što iznosi povećanje od cca 280 % u odnosu na cijenu koja je bila ugovorena s trgovačkim društvom iz Vukovara.*

*Zbog drastičnog poskupljenja odnosno povećanja troškova deponiranja komualnog otpada društvo Vranjevo d. o. o. trpi relativno velike gubitke na poslovima sakupljanja i zbrinjavanja komunalnog otpada na području Grada Otoka, koja iznose pet do šest tisuća eura mjesečno. Također moramo naglasiti da je i zbog prirodne nepogode koja je pogodila naše područje došlo i do velikog povećanja količina komunalnog otpada, a tako i do novih troškova za Vranjevo d.o.o.*

*Iz svega gore iznijetoga, u privitku Vam dostavljamo prijedlog Odluke o izmjeni Odluke o načinu pružanje javne usluge sakupljanja komunalnog otpada na području Grada Otoka, kojom se povećava cijena obvezne minimalne javne usluge u mjesečnom iznosu, kako je utvrđeno u prijedlogu Odluke.*

*Sukladno članku 66. Zakona o gospodarenju otpadom za navedenu odluke je potrebno provesti prethodno javno savjetovanje s zainteresiranom javnošću u trajanju od najmanje 30 dana.*